《冰井》
宋代·任诏

驱车出东门，弭节访冰井。
寺古栋宇倾，碑折苔藓屏。
源泉池中生，莹净可监影。
命僧旋汲之，入口胜霜冷。
试烹白云茶，碗面雪花映。
清冷涤烦襟，润泽荣瓶绠。
可以濯我缨，悠然脱尘境。

作者简介：任诏（？～一一九三），字子严，新淦（今江西新干）人（明隆庆《临江府志》卷一○）。高宗绍兴中知进贤县。二十一年（一一五一），知梧州。官至转运使，致仕后退居清江。光宗绍熙四年卒。事见《周文忠集》卷八《任漕子严诏挽词》卷一八《跋临江军任诏盘园高风堂记》。